*ОУ „ВАСИЛ ЛЕВСКИ“ – БЕЛЕНЕ*

*.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.-.*

 УТВЪРДИЛ: …………….

 **Румяна Богданова**

 *Директор на ОУ „Васил Левски”*

*Заповед № РД 15- 177/14 .09.2022г.*

ПЛАН ЗА ГРАЖДАНСКО, ЗДРАВНО, ЕКОЛОГИЧНО И ИНТЕРКУЛТУРНО ОБРАЗОВАНИЕ

В ОУ „ВАСИЛ ЛЕВСКИ“ - БЕЛЕНЕ

ПРИОРИТЕТИ

1. Формиране на гражданско съзнание и граждански добродетели и е свързано със знания за устройството на демократичното общество, за правата и задълженията на гражданина и с умения и готовност за отговорно гражданско поведение.

2. Развитие на умения за създаване или поддържане на здравословен стил и условия на живот и за доброволното адаптиране към поведение, благоприятстващо здравето.

3. Формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на природните ресурси, както и опазване на природната среда и на екологичното равновесие.

4. Усвояване на знания за различни измерения на културните идентичности и за основни характеристики на интеркултурните отношения, формиращо позитивно отношение към разнообразието във всички области на човешкия живот, както и умения и нагласи за конструктивни взаимодействия в мултикултурна среда.

 ЦЕЛИ

І. ИЗГРАЖДАНE НА АВТОНОМНА И АКТИВНА ЛИЧНОСТ

ПОДЦЕЛИ:

1. Да разбира и отстоява общочовешките ценности, ценностите на демокрацията и човешките права, участва в гражданския и социалния живот по отговорен, съзидателен и ефективен за себе си и за обществото начин.
2. Да познава институциите, структурата и процедурите на демократичното общество, икономическите и политическите реалности на глобализиращия се свят.
3. Да зачита значимостта на всяка човешка личност в многообразието от нейните идентичности, признава правото и ценността на различието, приема равнопоставеността на всички в общото социално пространство.
4. Да осъзнава и цени своята културна идентичност.
5. Да взаимодейства с членовете на семейството си, общността и другите хора по конструктивен и уважителен начин.
6. Да изразява обосновано и критично гражданската си позиция.
7. Да взема самостоятелни решения относно своето развитие, проявява инициативност и способност да си поставя цели, да планира и да обосновава действията си.
8. Да носи отговорност за поведението си и оценява влиянието на постъпките си за своя живот и този на другите хора.
9. Да подбира адекватна информация, продукти и услуги за подобряване на здравето и поддържа здравословен начин на живот за себе си и за околните.
10. Да познава и спазва нормите за екологична култура и поведение с оглед опазване на природата и създаване на устойчива околна среда.
11. Да познава механизмите на публичните институции и гражданското общество за прилагане на споделена отговорност за опазване на околната среда и проявява готовност за участие в тях.
12. Да умее да прави връзки между отделни сфери на обществения живот и да разбира причините за социалните неравенства, екологичните и глобалните предизвикателства.

ІІ. ФУНКЦИОНИРАНЕ НА УЧИЛИЩЕТО КАТО АВТОНОМНА, АКТИВНА И САМОРАЗВИВАЩА СЕ ОБЩНОСТ

1. Да възпитава в демократичните ценности.
2. Да насърчава инициативност, отговорност, солидарност, социална чувствителност и критичност у всички участници в образователната система.
3. Да утвърждава устойчива, включваща, демократична и здравословна среда, свободна от различните форми на агресия и дискриминация.
4. Да изгражда и поддържа позитивен психологически климат и възможности за избори, свързани със здравето, екологията, гражданското участие, междукултурната толерантност, взаимното разбиране, зачитане и уважение.
5. Да създава позитивна образователна среда за диалог между представителите на различните културни общности в зависимост от тяхната възраст и компетентности, включително и чрез формите на ученическото участие и самоуправление.

НАЧИНИ И ФОРМИ НА ОСЪЩЕСТВЯВАНЕ НА ГРАЖДАНСКОТО, ЗДРАВНОТО, ЕКОЛОГИЧНОТО И ИНТЕРКУЛТУРНОТО ОБРАЗОВАНИЕ

1. В процеса на придобиването на всички видове училищна подготовка.
2. В часа на класа, включително и чрез ученическото самоуправление.
3. В заниманията по интереси в рамките на целодневна организация на учебния ден.
4. В рамките на дейностите по обща подкрепа за личностно развитие.
5. В дейностите по проекти и национални програми, включително и по проект „Подкрепа за успех.
6. Интегрирано по учебни предмети.

ИНСТИТУЦИОНАЛНИ ПОЛИТИКИ ЗА ПОДКРЕПА НА ГРАЖДАНСКОТО, ЗДРАВНОТО, ЕКОЛОГИЧНОТО И ИНТЕРКУЛТУРНОТО ОБРАЗОВАНИЕ

І. ОПРЕДЕЛЯНЕ НА УЧИЛИЩНИ РИТУАЛИ**:**

а) откриване и закриване на учебната година;

б) официално раздаване на удостоверението за завършен първи клас, удостоверението за завършен начален етап на основната степен, свидетелството за основно образование;

в) награждаване на отличили се ученици и учители;

г) поддържането на училищен кът и съхраняването на училищното знаме;

д) честването на национални празници, на официалните празници, на дните на национални герои и будители, честване годишнина от гибелта на патрона;

* Честване на Деня на народните будители – 28.10 – 30.10;
* Честване на 03.03 – Освобождението на България;
* Включване в градските тържества за 09.05 – Ден на Европа;
* Международен ден на музеите- 18.05.;
* Тържествено честване на 24.05 – Ден на славянската писменост;
* Денят на река Дунав- 29.06.

ІІ. ИЗБОР НА УЧИЛИЩНИ ЗНАЦИ И СИМВОЛИ

**А) Символи :**

1. Знаме на училището;

2. Емблема на училището;

3. Елемент на униформа – блуза с емблемата на училището.

**Б) Почетни знаци:**

1. Почетен плакет ;

2*.* Летописна книга;

3. Грамота на ОУ “Васил Левски“ .

ІІІ. ВЪЗПИТАВАНЕ В ТРАЙНИ НАВИЦИ ЗА ОТДАВАНЕ НА ПОЧИТ И ИЗРАЗ НА НАЦИОНАЛНОТО САМОСЪЗНАНИЕ

1. Изслушване на националния химн в тържествени за държавата и училището моменти.

2. Издигане на националния флаг на училищни тържества:

 - на 15.09 - откриване на учебната година – от ученици, постигнали забележителни резултати в учебно-възпитателната работа;

 - на 18.02 - Тържествено отбелязване на годишнина от гибелта на Васил Левски, поднасяне на венци и цветя пред паметната плоча в двора на училището и почетен караул от ученици и родители.

ІV.ПОДКРЕПА НА ИНИЦИАТИВНОСТТА И УЧАСТИЕТО НА ДЕЦАТА И УЧЕНИЦИТЕ ЧРЕЗ ПОДХОДЯЩИ ЗА ВЪЗРАСТТА ИМ ВКЛЮЧВАЩИ ДЕМОКРАТИЧНИ ПРАКТИКИ

1. Участие в Ученически съвет като форми на ученическо самоуправление.
2. Организиране на доброволчески дейности в и извън училище:

 2.1 Провеждане на благотворителни акции за събиране на дрехи и парични средства за деца в неравностойно социално положение.

 2.2. Организиране и участие в Благотворителни концерти в помощ на болни и пострадали в инциденти.

 2.3. Съдействие за подпомагане на благородни инициативи - Акция за събиране на пластмасови капачки.

3. Поддържане на училищни медии (интернет страници) с активното участие на учениците.

4. Организиране на училищни празници, кампании и събития съобразно календара на световните, международните, европейските, националните, общинските, местните, професионалните и културните дати и празници;

4.1. Подкрепящи здравето:
 01. 12. - Световен Ден за Борба срещу СПИН - ежегодни мероприятия по линия на БМЧК.
 17. 05. - Национален Ден на спорта – да се отбележи в часовете по ФВС по преценка на преподавателите.
 31. 05. - Световен Ден без тютюнопушене – беседа с презентации в ЧК
4.2 Подкрепящи толерантността:
 16. 11. Международен Ден на толерантността – беседа в ЧК, изработване на табла в часовете по изобразително изкуство.
 25.02. Световен ден за борба с тормоза в училище – мероприятия свързани с деня на розовата фланелка.
4.3. Подкрепящи социалната чувствителност:
 18. 11. - Световен Ден в памет на жертвите на катастрофи
4.4. Подкрепящи правата на човека:
 02. 04. - Международен ден на Детската книга;

 01. 06. - Международен Ден на детето – инициативи от начален етап.
4.5. Подкрепящи опазването на околната среда:
 22. 03. - Световен ден на Земята (водата) – презентации, участие в конкурси.

5. Организиране на обучения на връстници от връстници:
 Съвместно с БМЧК на тема: Защита на населението от бедствия и аварии, Оказване на първа помощ на пострадал, Превенция на СПИН, Превенция на зависимости.
6. Участие в клубове и неформални групи по интереси.
7. Реализиране на форми на посредничество, решаване на конфликти, превенция на агресията. Целта е осигуряване на подкрепа за личностно развитие /обща и допълнителна/, на подходяща физическа, психологическа и социална среда за развитие на способностите и уменията на учениците, в съответствие с индивидуалните образователни потребности на всеки ученик и в съответствие с разработените стратегии за подкрепа за личностно развитие. Спомагане за успешното преодоляване от учениците на възникнали затруднения и конфликти в училище семейството и обществото.
8. Проучване на мненията, нагласите и очакванията на учениците относно процеса и съдържанието на училищното образование и предложения по училищния живот.

V. ПОДКРЕПА ЗА МУЛТИКУЛТУРНАТА СРЕДА В УЧИЛИЩЕТО

1. Общи положения - в ОУ „Васил Левски” се обучават ученици от различни етнически групи. На ниво училище и клас се организират дейности, свързани с успешното интегриране на ученици от малцинствените групи.

ДЕЙНОСТИ

І. ЧАС НА КЛАСА - ЗАНИМАНИЯ, ДЕЙНОСТИ И ПРОЕКТИ ПО ТЕМАТИЧНИ ОБЛАСТИ:

1. патриотично възпитание и изграждане на националното самочувствие;

2. толерантността и интеркултурния диалог;

3. безопасност на движението по пътищата;

4. защита на населението при бедствия и аварии и оказване на първа помощ;

5. превенция на насилието, справяне с гнева и агресията и мирно решаване на

конфликти;

6. превенция на тероризма и поведение при терористична заплаха;

7. превенция и противодействие на корупцията.

ІІ. УЧЕНИЧЕСКО САМОУПРАВЛЕНИЕ

1. Утвърждаване дейността на ученическия съвет като форма на демократичното училищно самоуправление.

2. В състава на ученическия съвет влизат председателите на паралелките от IV до VІІ клас.

**Правила на паралелка**

1. Ученическият съвет има тричленно ръководство, което се избира с гласуване за всяка учебна година.

2. Представители на ученическия съвет имат право да взимат участие в педагогически съвети и в заседания на обществения съвет в училище.

3. Ученическият съвет участва в разработването на етичен кодекс на училището.

4. Ученическият съвет разработва и участва в реализирането на проекти.

ІII. ЗАНИМАНИЯ ПО ИНТЕРЕСИ В ГРУПИТЕ ЗА ЦЕЛОДНЕВНА ОРГАНИЗАЦИЯ НА УЧЕБНИЯ ДЕН

1.Наблюдение и оценка на поведенческите ситуации по време на заниманията по интереси.

2. Провеждане на беседи и разговори с учениците по възникнали затруднения, споделяне на проблеми и възникнали конфликт, спазване на здравно-хигиенни норми и изисквания от учениците.

3. Грижа за опазване здравето и живота на учениците.

4. Дидактически игри - образователни и развиващи.

5. Народни традиции, обичаи и празници.

6. Безопасност на движението по пътищата.

7. Патриотично възпитание и изграждане на националното самочувствие.

8. Приложни дейности за изготвяне на подходяща украса за празниците.

V. ИНТЕГРИРАНО ПО УЧЕБНИ ПРЕДМЕТИ

ЦЕЛИ:

1. Повишаване на качеството на образованието чрез използване на различни образователни иновации.

2. Поставяне на ученика в центъра на цялостната педагогическа дейност, в отговорна активна позиция при овладяване на знанията, формиране на различни компетенции и развитие на умения за учене през целия живот.

3. Създаване на условия за делова и хуманна атмосфера на откритост и гласност, на взаимно доверие при постигане на успехи и неуспехи, трудности и проблеми.

ФОРМИ:

1. В процеса на придобиване на общообразователна подготовка по отделни учебни предмети - биология и здравно образование, история и цивилизация, география и икономика.

2. Интегрирано чрез ориентиране на обучението по общообразователните предмети към придобиване на ключовите компетентности.

3. Чрез добри практики – интердисциплинарни уроци.

4. Чрез интегриране на изкуствата в учебното съдържание по предмети /иновация/.

 **ДИРЕКТОР: …………………**

 **/Румяна Богданова/**

**Настоящият план е утвърден на заседание на ПС от 09.09.2022г.**